armvectores/hy_wikipedia_2023 huggingface dataset:
Սարեկոլե

Սարեկոլե, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմություն ==
Բնակիչները տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։


== Բնակչություն ==
XX դարի սկզբին ուներ 65 տուն քուրդ և 35 տուն (300 անձ) հայ բնակիչ։


== Տնտեսություն ==
Զբաղվում էին այգեգործությամբ, հացահատիկի, ծխախոտի, բրնձի մշակությամբ, բանջարաբուծությամբ, արհեստներով (շալագործություն, բրուտագործություն), մասամբ՝ խաշնարածությամբ։


== Պատմամշակութային կառույցներ ==
Սարեկոլեում կար եկեղեցի։


== Կրթություն ==
Եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սեն Պիեռ (Սեն Պիեռ և Միքելոն)

Սեն Պիեռ (ֆրանսերեն՝ Saint-Pierre (Saint-Pierre-et-Miquelon)), Ֆրանսիայի անդրծովյան համայնքներից մեկի՝ Սեն Պիեռ և Միքելոնի մայրաքաղաքը։ Գտնվում է Ատլանտյան օվկիանոսի նույնանուն կղզեխմբի մաս հանդիսացող Սեն Պիեռ կղզու վրա՝ կանադական Նյուֆաունդլենդ կղզուց մոտավորապես 20 կիլոմետր դեպի հարավ։ 2012 թվականի տվյալներով բնակչության թվաքանակը եղել է 5.699:
Հիմնադրվել է 1604 թվականին, տարածվել արդեն իսկ գործող նավահանգստի շուրջը։ 1872 թվականին կազմավորվել է որպես առանձին համայնք (separate municipality), 1936 թվականին զրկվել է այդ կարգավիճակից,  1945-ին վերստացել է այն։ Քաղաքր կառավարում են համայնքապետն ու քաղաքային խորհուրդը։ Այստեղ են գտնվում նաև Սեն Պիեռ և Միքելոնի տարածքային ընտրովի վեհաժողովի նստավայրը և կենտրոնական իշխանության այլ հաստատություններ ու հիմնարկություններ։ Քաղաքն ունի մարզական մի շարք կառույցներ, թանգարաններ, մեկական գրադարան ու մշակույթի կենտրոն։ 1970 թվականից ի վեր Սեն Պիեռում է գտնվում Հռոմի կաթոլիկ եկեղեցու առաքելական վիկարիատի նստավայրը։
Քաղաքի տնտեսության գլխավոր ճյուղերն են ձկնարդյունաբերությունն ու զբոսաշրջությունը։ Սեն Պիեռում է գործում կղզեխմբային տարածաշրջանի միակ նավահանգիստը, որտեղից արագընթաց նավերով կանոնավոր ուղերթեր են իրականացվում ոչ միայն կղզեխմբի ներսում, այլև դեպի նյուֆաունդլենդյան Ֆորտունա նավահանգիստը։ Քաղաքին սպասարկում է նաև նրանից ընդամենը երկու կիլոմետր հեռավորության վրա գտնվող Saint-Pierre Pointe-Blanche օդանավակայանը, որտեղից թռիչքներ են կատարվում դեպի Միքելոն, նորշոտլանդական Հալիֆաքս ու Սիդնեյ, նյուֆաունդլենդյան Սեյնթ Ջոնս, ինչպես նաև Լաբրադոր, Մոնրեալ (Քվեբեկ)։


== Կրթություն ==
Համայնքում գործող կրթական հաստատություններից են՝
Տարրական կրթության օջախներ.

Ecole maternelle Ile aux Enfants (նախակրթարան/մանկապարտեզ) - 2014 թ. ուներ 62 սան
Ecole primaire Henriette Bonin - 2014 թ. ուներ 62 աշակերտ
Ecole élémentaire du Feu Rouge - 2014 թ. ուներ 163 աշակերտ, 2016-ին՝ 172 աշակերտ։ Գտնվում է Ile aux Enfants nursery մանկապարտեզից ոչ մեծ հեռավորության վրա։Lycée-Collège d'État Émile Letournel-ը համայնքում գործող միջնակարգ դպրոց է, որտեղ գործում են նաև ավագ դպրոցի նախասիրական հոսքեր։
Մասնավոր դպրոցներ.

Ecole maternelle Saint-Louis de Gonzague (նախակրթարան/մանկապարտեզ)
Ecole élémentaire Sainte-Croisine - բացվել է 1925 թ. նոյեմբերի 4-ին
Ecole élémentaire Sainte-Odile
Collège Saint Christophe (ավագ դպրոց)


== Քույր քաղաքներ ==
 Պոր ան Բեսեն Յուպեն (Ֆրանսիա), 1976 թվականից


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
Tourism and Travel Resources for St Pierre & Miquelon
Արսեբուրգու

Արսեբուրգու (պորտ.՝ Arceburgo), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Սան Սեբաստյան դու Պարաիզու գավառի կազմի մեջ։ Բնակչությունը կազմում է 8609 մարդ՝ 2006 թվականի տվյալներով։ Գրավում է 162,460 կմ2 տարածք։ Բնակչության խտությունը կազմում է՝ 53,0 մարդ/կմ2։


== Պատմություն ==
Քաղաքը հիմնադրվել է 1983 թվականի հունիսի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 107.342.305,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 12.861,53 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,746 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։
Ջեյսոն Էրլզ

Ջեյսոն Դենիել Էրլզ (անգլ.՝ Jason Daniel Earles, ապրիլի 26, 1977(1977-04-26), Սան Դիեգո, Կալիֆոռնիա, ԱՄՆ), ամերիկյան դերասան, հայտնի է որպես Ջեքսոն Ստյուարտ, Հանա Մոնտանա հեռուստասերիալից։


== Անձնական կյանք ==
Էրլզը ծնվել է 1977 թվականի ապրիլի 26-ին Կալիֆոռնիա նահանգի Սան Դիեգո քաղաքում։ Նա ապրել է Օհայոում, Վաշինգտոն նահանգում և Օրեգոն քաղաքում։ Մինչ Հարավային Կալիֆոռնիա տեղափոխվելը, Ջեյսոնը ապրել է նաև Բիլինգսում՝ Մոնտանա, որտեղ 2000 թվականին ավարտել է Rocky Mountain քոլեջը։ 2002 թվականից ամուսնացած է Ջենիֆեր Էրլզի հետ։ Նրանք արդեն երեխա ունեն։
Ջեյսոնը նկարահանվել է Disney-ի «Հանա Մոնտանա» հեռուստասերիալում՝ որպես Ջեքսոն Ստյուարտ՝ Մայլի Ստյուարտի (Մայլի Սայրուս) ավագ եղբայր։ Նա մի քանի անգամ եղել է «Ֆիլը ապագայից» հեռուստասերիալի հրավիրված աստղ, Գրեյդի Սփահեթի դերով, ով մաթեմատիկա էր ուսումնասիրում։
«Չենթարկվող ծնողները» սիթքոմում Ջեյսոնը կատարել է խաղամոլ-բուսաբանի և Բրայան Միլերի լավագույն ընկերոջ դերը։ 2004 թվականին նա նկարահանվել է «Ազգի գանձերը» ֆիլմում, որպես Թոմաս Գեյթս՝ Բեն Գեյթսի նախնին (Նիկոլաս Քեյջ)։
2005 թվականին Ջեյսոնը «Ամերիկյան կարկանդակ․ երաժշտական ճամբար», որպես Էրնի Քարլովից։ Ինչպես նաև հնչյունավորել է «Տիեզերական ընկերներ» ֆիլմում Սփանդիկի դերը։ Ջեյսոնը նկարահանվել է «Հարվածի տակ» ֆիլմում, որի պրեմիերան կայացել է 2011 թվականին Disney հեռուստաալիքով։


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Ջեյսոն Էրլզ (անգլ.) Internet Movie Database կայքում
Կաղապար:Tv.com person
Resume at entalent.com
Jason Earles audio interview at Tommy2.Net
Նիդվալդեն

Նիդվալդեն (գերմ.՝ Nidwalden; ֆր.՝ Nidwald; իտալերեն՝ Nidvaldo; ռոմանշ.՝ Sutsilvania), կանտոն Շվեյցարիայի կենտրոնական մասում, Շվեյցարական Համադաշնությունը կազմող 26 կանտոններից մեկը։ Կազմված է տասնմեկ մունիցիպալիտետներից, վարչական կենտրոնը Շտանս քաղաքն է, որտեղ գտնվում են կառավարության և խորհրդարանի նստավայրերը։ Ավանդաբար այն համարվում է «կես կանտոն», իսկ մյուս կեսը հանդիսանում է Օբվալդենը։
Նիդվալդենը գտնվում է Կենտրոնական Շվեյցարիայում։ Արևմուտքում սահմանակից է Օբվալդեն կանտոնին, հյուսիսից՝ Լյուցեռն և Շվից, արևելքից՝ Ուրի  և հարավում՝ Բեռն կանտոններին։ Կանտոնը հիմնականում գտնվում է Ալպերում՝ Լյուցեռն լճի հարավում։
Ամենափոքր կանտոններից է, 2007 թվականի տվյալներով բնակչությունը եղել է 40287 մարդ։ Ամենամեծ քաղաքը Շտանսն է, որին հաջորդում են Հերգիսվիլը և Բուոխսը։
Օբվալդենի հետ Նիդվալդենը եղել է Ունտերվալդենի անտառային կանտոնի մեջ՝ Հին Շվեյցարական Համադաշնության հիմնադրման երեք մասնակիցներից մեկը, որն անվանվել է 1315 թվականի Բրունենի պակտում Ուրիի և Շվիցի կանտոնների հետ։ Ունտերվալդենի բաժանումը երկու առանձին տարածքների՝ Օբվալդենի և Նիդվալդենի, ընթացել է 14-րդ և 15-րդ դարերի ընթացքում։


== Տես նաև ==
Ունտերվալդեն պատմական կանտոն


== Ծանոթագրություններ ==


== Արտաքին հղումներ ==
Կանտոնի պաշտոնական կայքը(գերմ.)
Կանտոնի վիճակագրությունը
Մորփեոս և Իրիս

«Մորփեոս և Իրիս» (ֆր.՝  Morphée et Iris), ֆրանսիացի նկարիչ Պիեռ Նարսիս Գերենի նկարներից։ Այս ստեղծագործությունը հեղինակը վրձնել է 1811 թվականին։ Յուղաներկով կտավի չափերն են՝ 251 × 178 սմ։
Այսօր «Մորփեոս և Իրիս» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։


== Նկարագիր ==
«Մորփեոս և Իրիս» ստեղծագործությունում հեղինակը պատկերել է անտիկ դիցաբանության սյուժե։ Կտավում պատկերված է Յունոնայի կողմից ուղարկված ծիածանի աստվածուհի Իրիսը։ Վերջինս ամպի վրա նստած իջնում է քնի ու երազների աստված Մորփեոսի մոտ։ Քնած Մորփեոսի օթոցի  խորաքանդակները պատկերում են երկու առասպելական սյուժե։ Ձախ կողմում Հերմեսը հարձակվում է Մորփեոսի կողմից քնեցրած Արգոսի վրա, որը հսկում է հավերժահարս Իոյին. սյուժեն վերցված է Պուբլիուս Օվիդիուս Նասոյի «Կերպարանափոխություններ» ստեղծագործությունից։ Աջ կողմում պատկերված է այն պահը, երբ Հերան փարվում է քնած Զևսին. այս սյուժեն էլ վերցրած է Հոմերոսի «Իլիականի» XIV երգից։


== Պատմություն ==
Նկարը ստեղծվել է Փարիզում՝ 1811 թվականին՝ իշխան Նիկոլայ Յուսուպովի պատվերով։ Նկարը երկար ժամանակ գտնվել է Յուսուպովների դաստակերտում, որից հետո տեղափոխվել է Սանկտ Պետերբուրգ և ցուցադրվել Յուսուպովների պալատում։ 
Հոկտեմբերյան հեղափոխությունից հետո այս և Յուսուպովներին պատկանող հավաքածուի այլ իրեր ազգայնացվել են։ 1925 թվականին «Մորփեոս և Իրիս» ստեղծագործությունը տեղափոխվում է Էրմիտաժ։ 2014 թվականի վերջերից ցայսօր այն ներկայացված է Գլխավոր շտաբի շենքում (սրահ 303)։


== Պատկերասրահ ==

		


== Ծանոթագրություններ ==
624

624 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 624 թվականն է, 
VII դարի 24-րդ տարին։


== Դեպքեր ==


== Ծնունդներ ==
Փետրվարի 17 - Ու Ցզետիան - չինական կայսրուհի


== Մահեր ==
(7389) Մայքլքոմբս

(7389) Մայքլքոմբս (անգլ.՝ Michelcombes), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,264336 ա. մ., առավելագույնը մոտենում է 1,7577 ա. մ. հեռավորության վրա և հեռանում 2,771 ա. մ.։ Արեգակի շուրջ մեկ ամբողջական պտույտ է կատարում 1244,54 երկրային օրվա ընթացքում, իր ուղեծրով շարժվելով միջինում 0,289263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7389) Մայքլքոմբս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մահվան անապատում (հեռուստասերիալ)

«Մահվան անապատում» (անգլ.՝ Into the Badlands), ամերիկյան հեռուստասերիալ, որը թողարկվել է 2015 թվականի նոյեմբերի 15-ին AMC հեռուստալիքում։ Սերիալը պատմում է մի տղայի և մարտիկի մասին, որոնք պայծառության փնտրտուքներով ճանապարհորդում էին վտանգավոր երկրներով։ Մինչև 2016 թվականի մարտի 8-ը AMC-ն երկարաձգել է սերիալը երկրորդ եթերաշրջանի համար, որը թողարկվել է 2017 թվականի մարտի 19-ին։ 2017 թվականի ապրիլի 25-ին թողարկվել է սերիալի 3-րդ եթերաշրջանը՝ 16 դրվագներով։
2019 թվականի փետրվարի 9-ին՝ 3-րդ եթերաշրջանից հետո սերիալը փակվել է։


== Դերերում ==
     = Գլխավոր դեր սեզոնում
     = Երկրորդական դեր սեզոնում
     = Հյուրի դեր սեզոնում
     = Չի հայտնվում


=== Հիմնական կազմ ===


=== Երկրորդական կազմ ===
Յոհանս Մայլս՝ Ռինգո
Բենջամին Պապակ՝ Բեյլ
Մայք Սիլ՝ Պետրի
Սթիվեն Լենգ՝ Վալդո
Թերեսսա Լիանե՝ Անժելիկա
Էլլեն Հոլլման՝ Զայֆեր
Էդի Գատեգի՝ Բարոն Յակոբի
Լենս Է․ Նիկոլս՝ Գետի Թագավոր
Լենս Հենրիքսեն՝ Պենրիտ


== Սերիաներ ==


=== Առաջին եթերաշրջան (2015) ===


=== Երկրորդ եթերաշրջան (2017) ===


=== Երրորդ եթերաշրջան (2018) ===


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
«Մահվան անապատում (հեռուստասերիալ)»(անգլ.) ֆիլմը Internet Movie Database կայքում
TV guide
Into the Badlands Archived 2016-01-08 at the Wayback Machine. on TV.com
Դաշտավայր

Դաշտավայր, ցամաքի մաս՝ տեղադրված ծովի մակարդակից 200 մետրից ոչ բարձր։ Դաշտավայրերը հիմնականում տափարակ կամ բլրավոր հարթավայրեր են՝ կազմված ծովային նստվածքներից ու գետային բերվածքներից։ Կան նաև ծովի մակարդակից ցածր տեղադրված (Մերձկասպյան) և մարդու կողմից ծովից նվաճված դաշտավայրեր (Հոլանդիայում, Ճապոնիայում և այլն)։ Խոշորագույններից են Ամազոնի և Պարանայի դաշտավայրերը։
Հովհաննես Իսահակյան

Հովհաննես Նիկոլայի Իսահակյան (1891 - 1958), շոգեքարշաշինության բնագավառի խորհրդային գիտնական, պրոֆեսոր, լոկոմոտիվների փորձարկման խորհրդային դպրոցի հիմնադիրներից, ՌԽՖՍՀ գիտության և տեխնիկայի վաստակավոր գործիչ։


== Կենսագրություն ==
1920 թվականին ավարտել է Պետրոգրադի երկաթուղային ինժեներների ինստիտուտը։ 1918 թվականից աշխատել է Երկաթուղիների փորձարարական ինստիտուտի շարժակազմի և քարշակի բաժնում, այնուհետև Երկաթուղիների ժողովրդական կոմիսարիատի կենտրոնական գիտահետազոտական ինստիտուտում, ղեկավարել է շոգեքարշատեխնիկական և շոգեքարշային տնտեսության բաժինները։ 1932 թվականից ղեկավարել է ԽՍՀՄ-ում արտադրված բոլոր շոգեքարշերի փորձարկումները, գնահատել է տարբեր կարգի ածուխների խառնուրդներ և տարբեր ածխային ավազաններ որպես վառելիք օգտագործելու հնարավորությունն ու նպատակահարմարությունը։ 
Զբաղվել է նաև մանկավարժական գործունեությամբ, դասավանդել է Մոսկվայի տրանսպորտային ինժեներների ինստիտուտում, Մոսկվայի Ն. Բաումանի անվան պետական տեխնիկական համալսարան, որտեղ կարդացել է դասախոսություններ «Տեսական մեխանիկա», «Գնացքների քարշարկում», «Քարշի հաշվարկներ» առարկաների գծով։ Ստացել է պրոֆեսորի կոչում, հեղինակ է բուհերի համար նախատեսված մի շարք  դասագրքերի։


== Պարգևներ, մրցանակներ ==
ՌԽՖՍՀ գիտության և տեխնիկայի վաստակավոր գործիչ,
Լենինի շքանշան,
Աշխատանքային կարմիր դրոշի շքանշան,
«Աշխատանքային արիության համար» մեդալ,
«1941-1945 թվականների Հայրենական մեծ պատերազմում քաջարի աշխատանքի համար» մեդալ,
«Պատվավոր երկաթուղային» կրծքանշան։


== Մահ ==
Մահացել է 1958 թվականին, թաղված է Մոսկվայի հայկական գերեզմանատանը։


== Հրապարակումներ ==
Тяговые расчеты [Текст] : [учебник для техникумов железнодорожного транспорта] / О. Н. Исаакян, П. А. Гурский. — Москва : Трансжелдориздат, 1959. — 359 с. : ил., 2 л. черт.
Главнейшие результаты испытаний паровоза ЕА [Текст] / О. Н. Исаакян, П. Н. Астахов, А. М. Неверович. — Москва : изд-во и 1-я тип. Трансжелдориздата, 1949. — 163 с. : ил.; 21 см. — (Труды Всесоюзного научно-исследовательского института железнодорожного транспорта; Вып. 29).
Испытание углей на паровозах [Текст] / О. Н. Исаакян, П. Н. Астахов, А. М. Неверович. — Москва : изд-во и 1-я тип. Трансжелдориздата МПС, 1948. — 151 с. : черт.; 22 см. — (Труды Всесоюзного научно-исследовательского института железнодорожного транспорта; Вып. 23).
Результаты испытаний паровоза Эм [Текст] / О. Н. Исаакян и П. Н. Астахов ; Всесоюз. науч.-исслед. ин-т ж.-д. транспорта. — Москва : изд-во и 1-я тип. Трансжелдориздата, 1947. — 56 с. : граф.; 21 см.


== Ծանոթագրություններ ==
Արզականի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Արզական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 191 հուշարձան (18 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Восьмиклассница (երգ)

Восьмиклассница, «Կինո» խմբի երգը, որը ներառվել է 1982 թվականին «Կինո»-ի և «Ակվարիում» խմբի երաժիշտների ձայնագրած «45» դեբյուտային ստուդիական ալբոմում։
«Восьмиклассница» երգը ներառվել է 20-րդ դարի ռուսական ռոքի 100 լավագույն երգերի ցանկում, որը  ռադիոունկնդիրների ընտրության հիման վրա կազմել է «Մեր ռադիո» ռադիոկայանը։


== Երգի պատմություն ==
«Восьмиклассница» Վիկտոր Ցոյն անվանում էր այն աղջկան, որի հետ ծանոթացել է Պրոֆեսիոնալ-տեխնիկական ուսումնարանում։ Ժամանակ առ ժամանակ նա նվագել է ուսումնարանի փոքրիկ ռոք խմբում, որը կատարում էր ոչ միայն հայտնի արտասահմանյան հիթեր, այլ նաև խմբի անդամների սեփական ստեղծագործությունները։ Հենց այդ ժամանակ է նմանատիպ ստեղծագործությունը ձեռք բերել մի քանի երկրպագուհի, որոնցից մեկի հետ Վիկտոր Ցոյը մտերմացել է։ Նրանք սկսել են շատ ժամանակ անցկացնել միասին, հանդիպել երեկոյան և ուղեկցել միմյանց մինչև տուն։ Նման ռոմանտիկ զբոսանքներից մեկից Ցոյը վերադարձել է հատկապես ոգեշնչված, նստել և 20 րոպեի ընթացքում հորինել է այս երգը։ Ըստ Ալեքսեյ Ռիբինի՝ Ցոյը չի հորինել երգը, այլ պարզապես պատմել է այն, ինչ այդ գիշեր նրանց հետ կատարվել է իրականում՝ ամեն տող վերածելով բանաստեղծության։

Երգի ձայնագրման ժամանակ անհեթեթ բան է կատարվել, պահանջվող 38,1 արագության փոխարեն միացվել է 9,53 արագությունը, այդ պատճառով երգը թերություններով է ստացվել, և այս հանգամանքն ապագայում խանգարել է ալբոմի թողարկմանը ձայնասկավառակով։ Ձայնագրումը շարունակվել է մեկուկես ամիս․ ընդհանուր առմամբ ստեղծվել է 14 ստեղծագործություն, որոնցից 13-ը ներառվել են ալբոմում։


== Ձայնագրության մասնակիցներ ==
Վիկտոր Ցոյ՝ վոկալ, կիթառ
Ալեքսեյ Ռիբին՝ կիթառ
Միխայիլ Վասիլև՝ դրամ-մեքենա


== Քավեր-տարբերակներ ==
«КИНОпробы» նախագծի համար «Мумий Тролль» խումբը ձայնագրել է երգի քավեր-տարբերակը։2002 թվականին «Վիկտոր Ցոյի ծնունդը» ալբոմում երգը կատարել է Ալեքսեյ Ռիբինը՝ «Կինո» խմբի առաջին կազմի կիթառահարը։


== Ծանոթագրություններ ==


== Արտաքին հղումներ ==
«Восьмиклассница» YouTube-ում
Ստորին Նյուձ

Ստորին Նյուձ (ռուս.՝ Нижняя Нюдз), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի ձախ ափին 198 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017719
Կոդը ըստ հիդրոլոգիական հետազոտության (ՌԴ) — 103001771
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ուբիս

Ուբիս (վրաց.՝ უბისი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Խարագաուլից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 276 մարդ։


== Ծանոթագրություններ ==
Կուբինա (աուլ)

Կուբինա (ռուս.՝ Кубина, աբազերեն՝ Къвбина-Къвбиналокт-Къвбинакыт), աուլ Ռուսաստանի Դաշնության Կարաչայ-Չերքեզական Հանրապետության Աբազական շրջանի կազմում։
Բնակչությունը 2016 թվականին գրանցված տվյալներով կազմում էր 3062 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեռեսաառե

Կեռեսաառե (էստ․՝ Keressaare), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուսանինո (գյուղ, Գատչինսկի շրջան)

Անվան այլ կիրառումների համար տե՛ս՝ ՍուսանինոՍուսանինո (ռուս.՝ Сусанино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2010 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յակովցի (գյուղ, Կիվերցիի շրջան)

Յակովցի (ուկրաիներեն՝ Яківці), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1866 թվականին։
2001 թվականի տվյալներով Յակովցի գյուղում բնակվում էր 248 մարդ։ Բնակավայրը զբաղեցնում է 1529 կմ² տարածք։ Բնակչության խտությունը կազմում էր 162,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևինցի (գյուղ, Կելմենցիի շրջան)

Լևինցի (ուկրաիներեն՝ Лівинці), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Լևինցի գյուղում բնակվում էր 1 452 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոմեկոլ

Լևոմեկոլ (լատ.՝ Laevomecolum, միջազգային անվանումը Սինտոմիցին+մեթիլուրացիլ), արտաքին օգտագործման համար նախատեսված սպիտակ քսուք։ Մշակվել է Խարկովի դեղագործական համալսարանում (ներկայիս՝ Ազգային դեղագործական համալսարան) 1970-ական թվականների վերջերին։ Քսուքը չի պարունակում օժանդակ (ձևավորող) նյութեր, այդ իսկ պատճառով բոլոր բաղադրիչները մասնակցում են բուժիչ էֆեկտի ձևավորմանը։


== Դեղորայքային ազդեցություն ==
Լևոմեկոլը իրենից ներկայացնում է կոմբինացված միացություն արտաքին օգտագործման համար։ Այն ունի հակաբորբոքային ազդեցություն։ Քսուքը մաշկի մեջ է ներծծվում՝ չվնասելով կենսաբանական թաղանթը և խթանելով ռեգեներացման գործընթացները։ Թարախային և նեկրոզային վիճակներում դեղորայքի հակաբակտերիալ ազդեցությունը պահպանվում է։


== Ցուցումներ և հակացուցումներ ==
Քսուքի օգտագործման ցուցումներին են դասվում վնասվածքային գործընթացի առաջին (թարախա-ներկոզային) փուլի թարախային վերքերը (ներառյալ միկրոֆլորայի ինֆեկցիոն վերքերը)։ Հակացուցումը գերզգայունությունն է։


== Օգտագործման ձևերը, կողմնակի ազդեցություն ==
Անհրաժեշտ է ստերիլ թանզիֆե անձեռոցիկների վրա քսուք քսել և դնել վերքի վրա։ Ինչպես նաև հնարավոր է այն թարախային խոռոչ լցնել կատետրով ներարկիչի օգնությամբ (դեղորայքը նախապես տաքացնելով մինչև 35-36 С°)։ Վիրակապը իրականացնում են ամեն օր մինչը վերքի լիարժեք մաքրումը։ Կողմնակի ազդեցությանն են դասվում ալերգիկ ռեակցիաները (մաշկի դուրս տալ)։
Լևոմեկոլի օգտագործումից առաջ անհրաժեշտ է խորհրդակցել բժշկի հետ։


== Ծանոթագրություններ ==


== Արտաքին հղումներ ==
Медицинские Инструкции
К истории создания популярных мазей «Левомеколь» и «Левосин»
Ադիլ Ալիև

Ադիլ Աբըշ օկլի Ալիև (ադրբ.՝ Adil Abış oğlu Əliyev, սեպտեմբերի 25, 1969(1969-09-25), Մախտա, Շարուրի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), Ադրբեջանի պետական գործիչ, Ադրբեջանի Հանրապետության Միլի մեջլիսի III, IV, V և VI գումարումների պատգամավոր, Միլի մեջլիսի նախագահի տեղակալ։ Նա Ադրբեջանի քիք-բոքսինգի ֆեդերացիայի նախագահն է։


== Կենսագրություն ==
Ադիլ Ալիևը ծնվել է 1969 թվականի սեպտեմբերի 25-ին Նախիջևանի Ինքնավար Հանրապետության Շարուրի շրջանի Մախթա գյուղում։ 1987 թվականին ավարտել է Բաքվի մարզական դպրոցը։ 1992 թվականին նա ավարտել է Ռուսաստանի Սանկտ Պետերբուրգ քաղաքի Մ.Վ. Ֆրունզեի անվան Բարձրագույն ռազմածովային ակադեմիան։ 
1992-1993 թվականներին ծառայել է ԱՀ ռազմածովային ուժերում։
1994-2003 թվականներին նա աշխատել է տարբեր պաշտոններում ՛ ԱՀ ներքին գործերի նախարարությունում։ 1998 թվականին ավարտել է ներքին գործերի նախարարության ոստիկանության ակադեմիան։ 
2000 թվականից նա Ադրբեջանի քիք-բոքսինգի ֆեդերացիայի նախագահն է։ 
2003 թվականին նա ստացել է ոստիկանության փոխգնդապետի կոչում։ 2004 թվականին ստացել է Բաքվի պետական ​​համալսարանի մագիստրոսի կոչումը։
2003-2005 թվականներին աշխատել է որպես Բաքվի Նարիմանովի շրջանի ոստիկանության գրասենյակի 16-րդ բաժնի պետ։
2009 թվականին նա աշխատել է որպես ԱՊՀ պաշտպանության և անվտանգության կոմիտեի նախագահի տեղակալ։ 2005, 2010, 2015 և 2020 թվականներին ընտրվել է ԱՀ Միլլի Մեջլիսի III, IV, V և VI գումարումների պատգամավոր։
2010 թվականին նա ավարտել է ասպիրանտուրան ՝ Բաքվի պետական ​​համալսարանում։ 
2020 թվականի մարտի 10-ին Ադիլ Ալիևը ընտրվել է Ադրբեջանի Հանրապետության Միլլի Մեջլիսի նախագահի տեղակալ։
2020 թվականի մարտի 10-ին Ադիլ Ալիևը ընտրվել է Ադրբեջանի Հանրապետության Միլլի Մեջլիսի երիտասարդության և սպորտի կոմիտեի նախագահ։
Ամուսնացած է, ունի երեք երեխա։
Գեներալ-գնդապետ Մեհերրեմ Ալիևը Ադիլ Ալիևի եղբայրն է։


== Ծանոթագրություններ ==


== Արտաքին հղումներ ==
Բաղեղ սովորական

Բաղեղ սովորական  (լատ.՝ Hedera helix), շուրջ 60 ցեղ և 500 տեսակ ընդգրկող ընտանիքի՝ Հայաստանում տարածված միակ ներկայացուցիչն է։


== Կենսաբանական նկարագիր ==
Բաղեղները մշտադալար լիանանման թփեր են, հերթադիր տերևադասավորությամբ։ Տերևները կաշվեկերպ են, պարզ, ամբողջական։ Ծաղիկները հավաքված են գնդաձև հովանոցներում, ողկույզներում կամ հուրաններում։ Պտուղը հատապտղանման է, կապտասև գույնով, մսալի պտղամսով։ Ունի կառչող կարճ արմատիկներ, որոնց միջոցով ամրանում է հենարանին։ Տերևները 10 սանտիմետր երկարությամբ, վերևի կողմից մուգ կանաչ, փայլուն, մերկ, ներքևի կողմից ավելի բաց գույնի կամ դեղնականաչավուն։ Իրենց ձևով տերևները խիստ բազմազան են։ Սովորաբար ունենում են 3-5, երբեմն` 7 բլթակներ, ընդ որում, միջին բլթակը ավելի ձկված է, երկարավուն։ Սովորաբար տերևները ընձյուղների վրա դասավորվում են խիտ` այսպես կոչված «մոզաիկ ձևով»` լույսի ճառագայթները ավելի ռացիոնալ կլանելու համար։ Համարվում է չափազանց բարձրարժեք դեկորատիվ բույս։ Ցրտահարվում է-20° սառնամանիքների դեպքում։
Հայաստանում բնական տարածում ունեցող սովորական բաղեղը մշտադալար փաթաթվող բույս է, որը, սովորաբար կառչելով, բարձրանում է ծառերի վրա՝ հասնելով մինչև 20 մ բարձրության և հիմքի մասում ցողունի 8-10 սմ տրամագծի։ Համապատասխան հենարանի բացակայության դեպքում, փռվում է հողի մակերեսին և ստեղծում համատարած կանաչ ծածկոց։ Տերևները պոլիմորֆ են, երիտասարդ ճյուղերի վրա՝ խոշոր, ռոմբաձև, նշտարանման։


== Տարածվածություն ==
Ունի տարածման բավական ընդարձակ արեալ՝ Կովկաս, Միջերկրածովափեր, Առաջավոր Ասիա, սակայն Հայաստանում աճում է սահմանափակ՝ հյուսիսարևելյան անտառային շրջանների ցածրադիր, համեմատաբար խոնավ աճելավայրերում՝ Դեբեդ, Հախում և Աղստև գետերի հովիտներում, մինչև 1000 մ բարձրություններում։ Հանդիպում է հաճախ հաճարենու, բոխու և ղաժու անտառային համակեցություններում։ Ի տարբերություն ծառաբույսերի ճնշող մեծամասնությանը, ծաղկում է աշնանը (սեպտեմբեր), պտուղները հասունանում են վաղ գարնանը (ապրիլ)։ Ծաղիկները հավաքված են ծաղկաբույլերում, պտուղները կլոր են, կապտաձև։ Ուշ աշնանային մեղրատու է։ Ջերմասեր է, խոնավասեր, բարձր ստվերատար։ Ունի բազմաթիվ պարտիզային ձևեր՝ տերևների գույնով և ձևով (խայտաբղետ), պտուղների գույնով և աճման բնույթով։ Որպես բարձր գեղազարդ՝ պիտանի է հատկապես ուղղաձիգ կանաչապատման համար։ Մշակության մեջ հայտնի է նաև կոլխիդյան բաղեղը (H.colchica C.Koch), որը Կովկասյան տարածաշրջանում աճող տեսակ է։


== Տեսակներ ==
Հայտնի են բաղեղի մոտ 15 տեսակներ, որոնք տարածված են հարավարևելյան Ասիայի, Միջին Եվրոպայի լեռնային շրջաններում և Միջերկրածովափերին։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Ծառագիտություն, Ժ. Հ. Վարդանյան
Գինձատաման

Գինձատաման, գյուղ Արևելյան Հայաստանում, Կարսի մարզի Արդահանի գավառում, Արդահան քաղաքից հարավ֊արևմուտք, Կուր գետի վերին հոսանքի շրջանում, գետափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
(1452) Հունիա

(1452) Հունիա (անգլ.՝ Hunnia), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 26-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 3,109687 ա. մ., առավելագույնը մոտենում է 2,4804 ա. մ. հեռավորության վրա և հեռանում 3,739 ա. մ.։ Արեգակի շուրջ մեկ ամբողջական պտույտ է կատարում 2002,96 երկրային օրվա ընթացքում, իր ուղեծրով շարժվելով միջինում 0,179734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1452) Հունիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլյարկա (այլ կիրառումներ)

Բոլյարկա, կարող է վերաբերել՝

Բոլյարկա - գյուղ, Ուկրաինայի Ժիտոմիրի մարզի Եմելչևի շրջանում
Բոլյարկա - գյուղ, Ուկրաինայի Ժիտոմիրի մարզի Ժիտոմիրի շրջանում
Բոլյարկա - գյուղ, Ուկրաինայի Ժիտոմիրի մարզի Կորոստենի շրջանում
Բոլյարկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Բոլյարկա - գյուղ, Ուկրաինայի Ժիտոմիրի մարզի Օլևսկի շրջանում
Վռամշապուհ Շաքարյան

Վռամշապուհ Ավետիսի Շաքարյան (հոկտեմբերի 25, 1906(1906-10-25), Բաքու, Ռուսական կայսրություն - դեկտեմբերի 1, 1982(1982-12-01), Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ արվեստի վաստակավոր գործիչ (1967)։ Հայրենական մեծ պատերազմի մասնակից։


== Կենսագրություն ==
Վռամշապուհ Շաքարյանը ծնվել է 1906 թվականին Բաքվում։ 1918 թվականին ընտանիքի հետ տեղափոխվել է Պյատիգորսկ, որտեղ հաճախակի է այցելել Սերգեյ Ռուբելի մասնավոր արվեստանոց, օգնել նրան ներկերը խառնել, կտավը ձգել։ Այդ տարիներին ձևավորվել է Շաքարյանի սերը դասական արվեստի, վերածննդի ձևերի նկատմամբ։ Ռուբելի ղեկավարությամբ Շաքարյանը սկսում է մեծ վարպետների աշխատանքները պատճենել։ 1926 թվականին ընդունվել է Համամիութենական գեղարվեստա-տեխնիկական արվեստանոցներ (Մոսկվա), որն ավարտելուց հետո ընդունվել է կերպարվեստի մոսկովյան ինստիտուտ (Վ. Ֆավորսկու և Ն. Կուպրյանովի արվեստանոց)։ Երրորդ կուրսում Ֆավորսկին առաջադրել է Շաքարյանի թեկնածությունն ասպիրանտուրայի համար։ 1934 թվականին ավարտել է Մոսկվայի Վխուտեինը, որպես մանկավարժ աշխատել Մոսկվայի, Դոնի Ռոստովի, Կրասնոդարի, Օմսկի, Քիշնևի գեղարվեստական ուսանողական հաստատություններում։ Հայրենական մեծ պատերազմի տարիներին Շաքարյանի ռազմի ճանապարհն անցել է Կուբան, Կերչ, Դնեպր, Դնեպրոպետրովսկ, Դնեպրոձերժինսկ, Չերկաս և այլ քաղաքներով ու գյուղերով, որոնց ազատագրման համար 1943-1944 թվականներին Խորհրդային Միության հերոս Իվան Օսիպովիչ Ցյուրուպի ղեկավարությամբ մարտական փառավոր ուղի է անցել արվեստագետ մանկավարժը։   1946 թվականից դասախոսել է Երևանի գեղարվեստա-թատերական ինստիտուտում (1963 թվականից՝ պրոֆեսոր, 1946-1976 թվականներին՝ գծանկարի ամբիոնի վարիչ)։ Աշխատել է Մարտիրոս Սարյանի, Կոջոյանի, Արա Սարգսյանի հետ։


== Ստեղծագործական ուղի ==
Ստեղծագործել է գրաֆիկայի և գեղանկարչության մարզերում։ Վաղ շրջանի աշխատանքների մնծ մասը այրվել է Հայրենական մեծ պատերազմի տարիներին (պահպանվածներից են՝ «Կերչի նեղուցը», 1944, «Շատ կռվեցին», 1944)։ Շաքարյանի ստեղծագործությանը բնորոշ է գծի պլաստիկական արտահայտչականությունը, հորինվածքի կառուցիկությունն ու դասական պարզությունը։ 1946-1980-ական թվականներին գործերում («Զանգվի ափին», 1946, «Մարսիասը և Վեներան», 1950, «Ինքնանկար», 1960, «Դանթե», 1965, «Ներկարար Հակոբը», 1967 են) հանդես է գալիս որպես գծանկարի վարպետ, կոմպոզիցիոն պատկերի և դիմանկարի նշանավոր ներկայացուցիչներից մեկը սովետահայ կերպարվեստում։ Տեսական աշխատություններ է գրել կոմպոզիցիայի, հեռանկարչության, գծանկարի և գույնի մասին։
1934 թվականից մասնակցել է միութենական, հանրապետական ցուցահանդեսների։
Աշխատանքները գտնվում են Երևանի Ժամանակակից արվեստի թանգարանում, Հայաստանի ազգային պատկերասրահում։


== Ծանոթագրություններ ==
Բալագուշևո

Բալագուշևո (ռուս.՝ Балагушево, բաշկիրերեն՝ Балағуш), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 276 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակուցա (գետակ)

Ակուցա, գետակ Ճորոխի ավազանում։ Անցնելով համանուն գյուղով ձախից՝ միանում է Ճորոխի Աճարիսծղալի վտակին։


== Ծանոթագրություններ ==
Սոֆո Խալվաշի

Սոֆո Խալվաշի (վրաց.՝ სოფო ხალვაში, նաև՝ Սոֆիկո, մայիսի 31, 1986(1986-05-31), Բաթում, Վրացական ԽՍՀ, ԽՍՀՄ), վրացի երգչուհի։


== Կենսագրություն ==
Ծնվել է 1986 թվականի մայիսի 31-ին Բաթումում։ Սովորել է երաժշտական ուսումնարանում (դաշնամուր, հոբոյ)։ Բնակվում է Բաթումում (Վրաստան)։
Հաղթել է «Նուցայի դպրոց-2004» (ռուս.՝ «Школа Нуцы - 2004») երիտասարդ կատարողների մրցույթում։ 2006 թվականին Յուրմալայի «Նոր ալիք» մրցույթում զբաղեցրել է երրորդ տեղը, ինչի արդյունքում էլ պայմանագիր է կնքել Իգոր Կրուտոյի «Арс» պրոդյուսերական ընկերության հետ և հաղթանակած վերադարձել հայրենիք։ Իմեդի հեռուստաընկերության կողմից անմիջապես առաջարկ է ստացել դառնալ «На волнах Имеди» շոուի վարողը։
2006 թվականի դեկտեմբերի 12-ին հայտարարվել է, որ Սոֆոն Վրաստանը պետք է ներկայացնի Եվրատեսիլ 2007 երգի մրցույթում։ «Visionary Dream» երգով Վրաստանն առաջին անգամ մասնակցել է Եվրատեսիլ մրցույթին։ Սկզբում երգը կոչվել է «My Story»: 2007 թվականի մայիսի 10-ին կիսաեզրափակչում զբաղեցրել է 8-րդ տեղը և հնարավորություն ստացել մասնակցելու եզրափակիչ փուլին։ Մայիսի 12-ին եզրափակչում Սոֆոն գրավել է 12-րդ տեղը։ Նրան առավելագույն միավոր նշանակել է միայն մեկ երկիր՝ Լիտվան։


== «Լավ հումորներ» ==
2008 թվականին Սոֆոն «Ծիծաղ և մեղք» (ռուս.՝ «Смех и грех» ) թիմի կազմում մասնակցել է СТС հեռուստաընկերության «Լավ հումորներ» (ռուս.՝ «Хорошие шутки») հումորային մրցույթին։ Թիմը հասավ մինչև եզրափակիչ, բայց պարտվեց՝ հավաքելով 27 միավոր։


== Ծանոթագրություններ ==


== Արտաքին հղումներ ==
SophoKhalvashi.net Archived 2007-06-14 at the Wayback Machine.
"Visionary dream" երգի կատարումը «Եվրատեսիլ 2007» մրցույթի եզրափակչում
"Visionary dream" երգի կատարումը «Եվրատեսիլ 2007» մրցույթի կիսաեզրափակչում
(8387) Ֆուջիմորի

(8387) Ֆուջիմորի (անգլ.՝ Fujimori), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 19-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,001986 ա. մ., առավելագույնը մոտենում է 2,7001 ա. մ. հեռավորության վրա և հեռանում 3,3039 ա. մ.։ Արեգակի շուրջ մեկ ամբողջական պտույտ է կատարում 1899,82 երկրային օրվա ընթացքում, իր ուղեծրով շարժվելով միջինում 0,189492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8387) Ֆուջիմորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դորիս Լայնե

Դորիս Լիննեա Լայնե-Ալմի (ֆիններեն՝ Doris Linnea Laine-Almi։ հոկտեմբերի 31, 1931(1931-10-31), Հելսինկի, Ֆինլանդիա - դեկտեմբերի 15, 2018(2018-12-15)), անվանի ֆինն բալետի պարուհի, խորեոգրաֆ, մանկավարժ և պրոֆեսոր (1992)։


== Կենսագրություն ==
Ծնվել է 1931 թվականի հոկտեմբերի 31-ին Ֆինլանդիայի Հելսինկի քաղաքում։
Ավարտել է Հելսինկիի ֆիննական ազգային բալետին կից բալետի դպրոցը, որտեղ կատարելագործվել է Ա․ Նորկոթի և Ն․ Քիսի մոտ։ Հետագայում վերապատրաստվել է Մոսկվայում․ սկզբում Մոսկվայի խորեոգրաֆիական պետական ակադեմիայում և Ռուսաստանի թատերական արվեստի ինստիտուտում, իսկ 1968-1969 թվականներին՝ Մեծ թատրոնում։
1947 թվականից դերասանուհի է, իսկ 1956-1976 թվականներին՝ ֆիննական ազգային բալետում բալետի պարուհի։ Նրա խաղացանկում կա ավելի քան 40 պարտիա, այդ թվում՝ բոլոր դասական պարտիաները։
1985-1992 թվականները եղել է ֆիննական ազգային բալետի գեղարվեստական ղեկավար և բալետմեյստեր։ Նրա բեմադրած աշխատանքներից է կարելա-ֆիննական «Կալեվալա» էպոսի մոտիվներով «Կյուլկի առևանգումը» բալետը։
Բազմիցս եղել է միջազգային բալետային մրցույթների (Մոսկվայի, Հելսինկիի, Վառնենսկու, Պեկինսկու) նախագահ և ժյուրիի անդամ։
Նա դասավանդել է Ֆինլանդիայի ազգային օպերայի բալետային թատերախմբին կից պարարվեստի ուսումնարանում և եղել Ֆինլանդիայի և աշխարհի բազմաթիվ թատերական կազմակերպությունների վարչության կազմում։
Մահացել է 2018 թվականի դեկտեմբերի 15-ին։.


== Ընտանիք ==
Ամուսինը (1904-1991) ֆիննական օպերային երգիչ է։


== Ծանոթագրություններ ==
Սաար (գետ)

Սաար (ֆր.՝ Sarre, գերմ.՝ Saar), գետ Ֆրանսիայում, Գերմանիայում։


== Աշխարհագրություն ==
Սաար գետը թափվում է Մոզել։ Գետի ափին են գտնվում Դիլինգեն, Սարաբլ, Սերգեմին, Սարբրյուկեն, Ֆյոլկլինգեն, Սարլուի, Մերցիգ քաղաքները։


== Հիդրոգրաֆիա ==
Սաար գետի երկարությունը կազմում է 246 կմ, ավազանի մակերեսը՝ 7431 կմ2 է։ Գետի ջրի ծախսը միջինում կազմում է 78,2 մ3։


== Տես նաև ==
Գետ
Ակունք և Գետաբերան


== Արտաքին հղումներ ==
Սաար գետի մասին Սովետական Մեծ Հանրագիտարանում
(2526) Ալիսարի

(2526) Ալիսարի (անգլ.՝ Alisary), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 3,146945 ա. մ., առավելագույնը մոտենում է 2,6149 ա. մ. հեռավորության վրա և հեռանում 3,6789 ա. մ.։ Արեգակի շուրջ մեկ ամբողջական պտույտ է կատարում 2039,07 երկրային օրվա ընթացքում, իր ուղեծրով շարժվելով միջինում 0,176551 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2526) Ալիսարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աիդա (օպերա)

«Աիդա» (իտալերեն՝ Aida), իտալացի երգահան Ջուզեպե Վերդիի օպերա չորս գործողությամբ։ Օպերան հատուկ գրվել է Սուեզի ջրանցքի բացման առթիվ՝ Եգիպտոսի կառավարության պատվերով։ Իտալերեն լիբրետոն Անտոնիո Գիսլանցոնիի` ըստ Օգյուստ Մարիետի սցենարի։ Օպերայի գործողությունները տեղի են ունենում Հին Եգիպտոսում փարավոնների տիրապետության ժամանակ։ Օպերայում պատմվում է եգիպտական զորավար Ռադամեսի և եթովպացի ստրկուհի Աիդայի դժբախտ սիրո մասին։
Առաջնախաղը կայացել է 1871 թ. դեկտեմբերի 24-ին Կահիրեում։
«Աիդան» Վերդիի լավագույն և սիրված ստեղծագործություններից մեկն է, ընդգրկված է աշխարհի խոշորագույն օպերային թատրոնների խաղացանկում։


== Բեմադրությունները Հայաստանում ==
Երևանի ազգային ակադեմիական օպերային թատրոնում բեմադրվել է 1941 թ. (դիրիժոր – Մ.Թավրիզյան, բեմ.- Ա.Գուլակյան)։ 2010 թ. դեկտեմբերի 23-ին Ա.Սպենդիարյանի օպերայի և բալետի թատրոնում կայացել է «Աիդա» օպերայի նոր բեմադրության առաջնախաղը (բեմադրիչ՝ իտալացի ռեժիսոր Մարիո Կոռադի)։ Առաջնախաղին Աիդայի դերերգով հանդես է եկել Հասմիկ Պապյանը։ 2011 թվականին թողարկվել է բեմադրության տեսատարբերակը (DVD)։


== Ծանոթագրություններ ==


== Արտաքին հղումներ ==
Աիդա օպերա Archived 2014-07-13 at the Wayback Machine.
Հատված 2010 թ. բեմ. «Աիդա» օպերայից
Ջուղայի հին կամուրջ

Ջուղայի հին կամուրջ, ավերված քառակամար կամուրջ ներկայիս Ադրբեջանի Հանրապետության կազմում գտնվող Նախիջևանի Ինքնավար Հանարպետության Ջուղայի շրջանի Ջուղա քաղաքում։ Կամրջի ավերակ խելի մնացորդները դեռևս պահպանված են Իրանի սահմանին։


== Տեղադրություն ==
Կամուրջը կառուցված է եղել Արաքս գետի վրա՝ բնակատեղից արևելք, Երնջակ գետի՝ Արաքսին միախառնվելու հատվածում։


== Պատմություն ==
Պատմական աղբյուրների համաձայն Ջուղայի այս հռչակավոր կամուրջը հիմնված է եղել դեռևս վաղ միջնադարում։ Ջուղայի տեղահանության ժամանակ այն արդեն ավերված էր, ինչից էլ պատմիչները ենթադրել են, որ կանգուն է եղել մինչև 1400 կամ 1500 թվականներ։
Տարբեր ճանապարհորդներ իրենց գրություններում անդրադարձել են Ջուղայի կամրջին։ 1655 թվականին Տավերնիեն, նկարագրելով Ջուղան, հայտնել է, որ կամուրջն արդեն ավերված էր։ Նույնն են արձանագրել նաև 1673 թվականին Շարդենը և 1700 թվականին Տուրնֆոր։
Ղևոնդ Ալիշանը նշել է, որ կամուրջն ավերել է Շահ Աբասը 16-րդ դարում։
Կամուրջն ունեցել է առևտրական մեծ նշանակություն։


== Նկարագիր ==
16-րդ դարի ազգությամբ քուրդ պատմիչ Շարիֆ բեկի նկարագրության համաձայն՝ կամուրջը հիմնված է եղել տաշած ժայռի վրա։ Վերևի մասը հարթ է եղել, իսկ քարերը միմյանց միացված են եղել այնպես, որ զարմացրել են ժամանակի ճարտարապետներին։ Կամարները եղել են բարձր և երկար, որոնց հիմի հիմքերի սրունքը 60, մյուսինը 50 «պարսկական բազուկ» էր։ Կամարի ստորին հատվածում կառուցված է եղել քարավանատուն, որի երկու ծայրերում՝ գեղեցիկ դռներ։
Կամարների բացվածքներն ունեցել են մոտ 37 մ հասնող թռիչք և 3 մետր լայնություն։ Կառուցված է եղել սրբատաշ քարերով ու կրաշաղախով։


== Ծանոթագրություններ ==
Ընկերներ (այլ կիրառումներ)

Ընկերներ անվանումը կարող է ունենալ հետևյալ կիրառումները․

Ընկերներ - ամերիկյան հեռուստասերիալ, սիթքոմ,
Ընկերներ - խորհրդային գեղարվեստական կինոֆիլմ, ռեժիսորը՝ Լեո Արնշտամ, նկարահանվել է 1938 թվականին։
Իտաբերաբա

Իտաբերաբա  (պորտ.՝ IrecêItaberaba), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Իտաբերաբա գավառի կազմի մեջ։ Բնակչությունը կազմում է 70 611 մարդ՝ 2006 թվականի տվյալներով։ Գրավում է 2 357,185 կմ2 տարածք։ Բնակչության խտությունը՝ 36,6 մարդ/կմ²։


== Պատմություն ==
Քաղաքը հիմնադրվել է 1877 թվականի մարտի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 133.380.258,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.186,78 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,638 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային է։
Սոսենկի (Ցիմլյանսկի շրջան)

Սոսենկի (ռուս.՝ Сосенки), ավան Ռուսաստանի Ռոստովի մարզի Ցիմլյանսկի շրջանում։ Մտնում է Լոզնովսկի գյուղական համայնքի կազմի մեջ։
Յոհանիսկիրխեն

Յոհանիսկիրխեն (գերմ.՝ Johanniskirchen), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 2449 մարդ (դեկտեմբերի 31, 2010 թվական)։ Զբաղեցնում է 40,57 կմ² մակերես տարածք։ Պաշտոնական կոդ՝  09 2 77 126։


== Ծանոթագրություններ ==


== Արտաքին հղումներ ==
Պաշտոնական կայք
Արթուր Կարապետյան

Անվան այլ կիրառումների համար տե՛ս՝ Արթուր Կարապետյան (այլ կիրառումներ)Արթուր Միքայելի Կարապետյան (19 հունիսի, 1967, Երևան - ապրիլի 30, 1991), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1967 թվականի հունիսի 9-ին Երևանում։ 1974 թվականին հաճախել է Երևանի Մուրացանի անվան թիվ 18 դպրոց, որն ավարտել է 1984 թվականին։ 1984 թվականին ընդունվել է թիվ 20 տեխնիկական ուսումնարան, որն ավարտել է գերազանցության դիպլոմով։
1985 թվականին ընդունվել է Երևանի ժողովրդական տնտեսության ինստիտուտի երեկոյան ուսուցման ֆակուլտետի առևտրի էկոնոմիկա մասնագիտության առաջին կուրս։ 1985-1987 թվականներին ծառայել է խորհրդային բանակում՝ Մոսկվայի ռազմական ենթաշրջանում, որտեղ ստացած ռազմական գիտելիքները հետագայում փայլուն կիրառել է Արցախյան ազատամարտում։ Ծառայելուց հետո ուսումը շարունակել է ապրանքագիտություն և առևտրի էկոնոմիկա ֆակուլտետի նույն մասնագիտության առաջին կուրսում։


== Արցախյան ազատամարտ ==
1988 թվականից Արցախյան շարժման ակտիվ մասնակից էր։ Մարտական մկրտությունը ստացել է Երասխավանի կռիվների ժամանակ։ Ընկերների հետ ստեղծելով համախոհների մի փոքրիկ ջոկատ՝ զենք ու զինամթերք էր հայթայթում Արցախ ուղարկելու համար։ 1989 թվականին, կիսատ թողնելով ուսումը(նա այդ ժամանակ սովորում էր 4-րդ կուրսում), մեկնել է Արցախ` Շահումյանի շրջան։ Որպեսզի խուսափի հաճախակի իրականացվող անձնագրային ռեժիմի ստոգումներից, նա նույն թվականին փոխում է գրանցման վայրը և գրանցվում Շահումյանի շրջանի Գյուլիստան գյուղում։ Հենց այդ ժամանակ էլ Արթուրը ծանոթանում է Թաթուլ Կրպեյանի հետ և մինչև կյանքի վերջ մնում է նրա հավատարիմ ընկերն ու զինակիցը։
Գետաշենում եղել է Գետաշենի կամավորական ջոկատի հրամանատար Թաթուլ Կրպեյանի մարտական գծով տեղակալը։ Մասնակցել է Գետաշենի ենթաշրջանի ինքնապաշտպանական մարտերին։
Նա իր կյանքը նվիրել էր հայ ժողովրդի ազատության գործին, որին զինվորագրվել էր Ղարաբաղյան շարժման առաջին իսկ օրից։
1990 թվականից Արթուր Կարապետյանը ՀՅԴ անդամ էր։ Վերջին մարտը նա մղել է Գետաշենում, որի պաշտպանությունը կազմակերպել և ղեկավարում էր իր զինակցի` Թաթուլ Կրպեյանի հետ։
Արթուր Կարապետյանի անունով են կոչվել «Շենգավիթ» մետրոյի կայարանամերձ պուրակը, որտեղ տեղադրված է նրա հուշարձանը (Հուշարձանի Հեղինակ՝ Մկրտիչ Մազմանյան, քանդակագործներ՝ Գագիկ Ավագյան (Gagik Angelo) Ռոբերտ Բալայան, բրոնզ, տուֆ, բազալտ, 1993), Երևանի պետական տնտեսագիտական ինստիտուտի լսարաններից մեկը անվանակոչվել է նրա անունով։ Երևանի Մուրացանի անվան համար 18 դպրոցի շքամուտքի պատին տեղադրված է նրա հուշաքարը։ Թաղված է Երևանում։


== Պարգևներ ==
Հետմահու պարգևատրվել է ՀՀ «Մարտական խաչ» 2-րդ աստիճանի շքանշանով։


== Հիշատակ ==
1993 թվականին Երևանի Երևանի Շենգավիթ համայնքի՝ Երևանի մետրոպոլիտենի Շենգավիթ կայարանի տարածքում տեղադրվել է Արթուր ԿԱրապետյանին նվիրված հուշարձան։
1999 թվականին Երևանի մետրոպոլիտենի Շենգավիթ կայարանին կից պուրակն անվանակոչվել է Արթուր Կարապետյանի անունով։


== Ծանոթագրություններ ==


== Արտաքին հղումներ ==
Մի երգի պատմություն, Արթուր Կարապետյանի հիշատակին Archived 2016-03-05 at the Wayback Machine.
Ակերնիս

Ակերնիս, գյուղ Արևմտյան Հայաստանում։ Գտնվում էր Ճորոխ գետի ակունքի տարածքում, Զանզալար գետակի ափին։
Գյուղի մասին հիշատակված է Ատրպետի «Ճորոխի ավազան» աշխատության մեջ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Հնդկական եղեգնաթռչնակ

Հնդկական եղեգնաթռչնակ (լատ.՝ Acrocephalus agricola), շահրիկների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Փոքր Ասիայում, Կովկասում, Հյուսիսային Իրանում, Հյուսիսային Հնդկաստանում, Հիմալայներում, Չինաստանում։ Հայաստանում հայտնաբերված է Արմավիրի մարզի Մասիս քաղաքի մոտ, բնադրման վայրում և Արարատի մարզի Արմաշի ձկնաբուծական տնտեսությունում։


== Էկոլոգիա ==
Հայաստանում չվող տեսակ է, որը բնադրավայրերում հանդիպում է ապրիլից մինչև սեպտեմբեր, ապրում և բնադրում է եղեգնուտներում, հավանաբար տարեկան երկու անգամ, մայիս-հունիսին։ Դնում է 3-6 ձու, որոնց զարգացումը տևում է 12 օր։


== Պահպանություն ==
Հայաստանում հազվագյուտ տեսակ է, որն ընդգրկված է ԲՊՄՄ Կարմիր ցուցակում որպես վտանգված տեսակ։
Վերջին տարիներին կազմում է սակավաթիվ գաղութներ։
Բները կարող են ոչնչանալ ձկնաբուծական տնտեսություններում, եղեգնուտներն այրելու հետևանքով։
Պահպանության միջոցառումներ չեն իրականացվում։


== Ծանոթագրություններ ==
Մ.թ.ա. 436


== Դեպքեր ==


== Ծնունդներ ==


== Մահեր ==
Յոհանա Ռիվա

Յոհանա Ռիվա Կարապետյան (նոյեմբերի 23, 1990(1990-11-23), Մոնտեվիդեո, Ուրուգվայ), ծագումով հայ ուրուգվայցի մոդել և տիտղոսակիր, որը Միսս Ուրուգվայ 2014-ի թագակիրն է և Միսս Տիեզերք 2014 մրցույթում ներկայացրել է իր երկիրը։


== Կենսագրություն ==
Յոհանան ծնվել է 1993 թվականի նոյեմբերի 23-ին Ուրուգվայի մայրաքաղաք Մոնտեվիդեոյում։ Նա հայկական ծագում ունի և խոսում է իսպաներեն, հայերեն և անգլերեն։ 16 տարեկանում առաջին անգամ մասնակցել է Պայսանդու քաղաքում կայացած ազգային գեղեցկության մրցույթին, որից հետո էլ սկսել է մասնակցել այլ մրցույթների։ 19 տարեկանում, երբ որոշեց տեղափոխվել Պերու, նա արդեն վաղուց սկսել էր իր մոդելային կարիերան։ Յոհանան իր նպատակին հասել է նշանավոր դիզայներների և ապրանքանիշերի կատալոգներում, գովազդներում և գովազդային ցուցադրություններում մոդելային մասնակցություն ցուցաբերելով։ 2013 թվականի կեսին Յոհանան վերադարձավ Ուրուգվայ, իսկ 2014 թվականին մասնակցեց «Միսս Ուրուգվայ» գեղեցկության մրցույթին՝ համարվելով մրցույթի հաղթող և արժանանալով թագի։ Ներկայումս նա ջանասիրաբար պատրաստվում է գալիք Միս տիեզերք մրցույթին մասնակցելու համար։


== Մրցույթներ ==


=== «Միսս Զբոսաշրջություն 2008» միջազգային մրցույթ ===
Յոհանան դարձել է «Միս Զբոսաշրջություն Ուրուգվայ 2008»-ի թագակիր և Մալազիայում մասնակցել «Միսիս Զբոսաշրջություն 2008» միջազգային մրցույթին։ Նա զբաղեցրել է 12-րդ տեղը։


=== «Միս Ատլանտիկո» միջազգային մրցույթ ===
2010թ.-ին Ուրուգվայում Յոհանան մասնակցել է «Միս Ատլանտիկո» միջազգային մրցույթին՝ արժանանալով Միսս ֆոտոգենիկ տիտղոսին։


=== Միսս Ուրուգվայ 2014 ===
Յոհանան «Միսս Ուրուգվայ 2014»-ի թագակիրն է։ Նա պաշտոնապես կրում է «Միսս Ուրուգվայ 2014»-ի ժապավենը և իր եկրում հանդիսանում է Ուրուգվայի կանանց դեսպան։ «Միսս Ուրուգվայ 2014» մրցույթն անցկացվել է 2014 թ.-ի հունվարի 19-ին Չհուահուայի «Պունտա Դել Էստէ Արենաս» հյուրանոցային և հանգստյան համալիրում եղած իրադարձության արդյունքում։


=== Միսս Տրեզերք 2014 ===
Յոհանան ներկայացրել է Ուրուգվայը «Միսս Տրեզերք 2014»-ում, սակայն ոչ մի տեղ չի գրավել։


== Ծանոթագրություններ ==


== Արտաքին հղումներ ==
Միսս Ուրուգվայ (պաշտոնական կայք)
Արծկե (գետակ)

Անվան այլ կիրառումների համար տե՛ս՝ Արծկե (այլ կիրառումներ)Արծկե, գետակ Հայկական լեռնաշխարհում, Վանա լճի ավազանում։ Սկիզբ է առնում Սիփան լեռների հարավային փեշերից և Արծկեի մոտ, հյուսիսից թափվում է լիճը։


== Ծանոթագրություններ ==